കുടിവെള്ളം കിട്ടാതെ നൂറോളം കുടുംബങ്ങള് ആലപ്പുഴ: നഗരത്തില് കൊമ്മാടി വാര്ഡില് നൂറോളം കുടുംബങ്ങള്ക്ക് കഴിഞ്ഞ ഒന്നരമാസമായി കുടിവെള്ളം കിട്ടാക്കനിയായി. താരാട്ട്വാടക്കുഴി റോഡിന്റെ ഇരുവശത്തുമുള്ള കുടുബങ്ങള്ക്കാണ് കുടിവെള്ളം മുടങ്ങിയത്. ജലഅതോറിട്ടിയെ സമീപിച്ചെങ്കിലും വെള്ളം എത്തിക്കുന്നതില് ഫലപ്രദമായ ഇടപെടല് ഉണ്ടായില്ലെന്ന് നാട്ടുകാര് പറഞ്ഞു. ഒന്നരമാസം മുമ്ബ് തകഴിയില് ആലപ്പുഴ കുടിവെള്ള പദ്ധതിയുടെ പൈപ്പ് പൊട്ടിയതിനെത്തുടര്ന്നാണ് നഗരത്തിലാകെ കുടിവെള്ളവെള്ള വിതരണം മുടങ്ങിയതിനൊപ്പം ഇവിടെയും പൈപ്പുകളില് വെള്ളം ലഭിച്ചിരുന്നില്ല. എന്നാല് തകഴിയിലെ പൈപ്പിലെ പൊട്ടല് പരിഹരിച്ചിട്ടും ഇവിടേയ്ക്ക് വെള്ളം എത്താതായതോടെ നാട്ടുകാര് പ്രതിഷേധമുയര്ത്തിയതിനെത്തുടര്ന്ന് വാട്ടര് അതോറിട്ടി ജീവനക്കാര് എത്തി പരിശോധിച്ചപ്പോഴാണ് വെള്ളം എത്തുന്ന പ്രധാന കുഴലിലെ തകരാറാണ് കാരണമെന്ന് കണ്ടെത്തിയത്. എന്നാല് കുടിവെള്ളം എത്തിക്കുന്നതില് ബദല് സംവിധാനം ഒരുക്കാന് വാട്ടര് അതോറിട്ടി അധികൃതര് തയ്യാറായിട്ടുമില്ല. നിലവില് ലിറ്ററിന് ഒരുരൂപ നിരക്കില് സ്വകാര്യ ആര്.ഒ പ്ളാന്റില് നിന്നാണ് പ്രദേശവാസികള് വെള്ളം വാങ്ങുന്നത്. ഒന്നരമാസമായി സ്വകാര്യ ആര്.ഒ പ്ളാന്റില് നിന്ന് ലിറ്ററിന് ഒരു രൂപ നിരക്കില് കുടിവെള്ളം വാങ്ങുകയാണ്. ഇത്രയും തുക കൊടുത്ത് വെള്ളം വാങ്ങാനുള്ള കഴിവ് പല കുടുംബങ്ങള്ക്കും ഇല്ല പ്രദീപ്, പ്രദേശവാസി